KKNK maak 2022-Kanna-benoemings bekendAntoinette Kellermann in ‘die oerkluts kwyt’. (Foto: KKNK/Facebook) Kunstefeesliefhebbers kon vanjaar van 29 Maart tot 3 April uiteindelik weer oudergewoonte terugkeer na Oudtshoorn vir die Klein Karoo Nasionale Kunstefees (KKNK). Benoemings vir die Kanna-pryse, ŉ toekenningsgeleentheid wat tradisioneel ná afloop van die fees erkenning gee aan uitsonderlike kreatiewe bydraes tydens die fees, is ook vroeër bekendgemaak. Hierdie pryse word op 22 April tydens ŉ spoggeleentheid in Kaapstad uitgedeel. Die onafhanklike Kanna-paneel, met Rafiek Mammon as sameroeper, sluit in Gary Naidoo, Laetitia Pople, Diane de Beer, Alby Michaels, Marguerite Robinson en Robyn van de Rhede. “Die paneel sit elke oggend net voor agt al in ŉ kamer en bespreek dan die vorige dag se stukke tot in die fynste besonderheid. Hierdie gesprekke is gevul met passie, erns en liefde. “Dit gaan nie net oor die feit dat ons weer in lewende lywe kon feesvier nie, en om gehore en kunstenaars te kon sien en hoor nie. Dit gaan oor die gehalte van die werk. Die gehalte van produksies by die KKNK is so goed dat die paneel behoorlik gewroeg het om ŉ kortlys van benoemdes saam te stel,” sê Mammon. Alle produksies op vanjaar se feesprogram het in aanmerking gekom vir die Kanna-pryse wat uit 14 kategorieë bestaan. Daar sal ook ŉ Herrie- en twee ander spesiale toekennings by die geleentheid later vandeesmaand bekend gemaak word. Hier is die Kanna-benoemings vir 2022: Beste debuutwerk (musiek of teater) Die halwe huis Karatara Ek, Anna van Wyk Terminaal 3 Beste teateraanbieding Karatara Ek, Anna van Wyk Op hierie dag Terminaal 3 Beste musiekaanbieding Emo Adams en Take Note Nataniël: PRIMA DONNA Anna Davel: 21 Beste bydrae tot visuele kuns Karin Preller vir die uitstalling “Beyond Memory” Dineke van der Walt as kurator van “Rich in Fibre” Die kunstenaar Nkensani Rihlampfu vir die uitstalling “An orchestrated reality” Slurpieprys: beste opkomende kunstenaar Janion Kennedy vir spel in Op hierie dag Marinda Ntantiso vir spel in Op hierie dag Conradie van Heerden vir spel in die kortstuk Om skoon te wees Adriaan Havenga vir spel en teks in die kortstuk Om skoon te wees Beste aktrise Antoinette Kellermann vir die oerkluts kwyt Tinarie van Wyk Loots vir Ek, Anna van Wyk Carla Smith vir Terminaal 3 Anna-Mart van der Merwe vir Terminaal 3 Beste akteur Marlo Minnaar vir Die halwe huis Wessel Pretorius vir Kiss of the Spiderwoman Stian Bam vir Terminaal 3 Edwin van der Walt vir Terminaal 3 Beste mansbyspeler Carlo Daniels vir Ek, Anna van Wyk Wilhelm van der Walt vir Ek, Anna van Wyk Geon Nel vir Ek, Anna van Wyk Albert Pretorius vir Ek, Anna van Wyk Beste vrouebyspeler The Ancient Voices: Nomapostile Nyiti en Lungiswa Plaatjies vir die oerkluts kwyt René Cloete vir Ek, Anna van Wyk Marinda Ntantiso vir Op hierie dag Beste regie Neil Coppen en Tiffany Saterdaght vir Op hierie dag Marthinus Basson vir Ek, Anna van Wyk Gideon Lombard vir Karatara Marthinus Basson vir Terminaal 3 Beste teaterontwerp Op hierie dag – Zietske Zaaiman, ondersteun deur die geselskap Ek, Anna van Wyk – Marthinus Basson Karatara – klankbaan en -ontwerp deur Gideon Lombard Uitnemende literêre bydrae Frieda van den Heever vir die samestelling van die oerkluts kwyt uit die werk van Antjie Krog Ricardo Arendse vir die nuutgeskrewe teks Die halwe huis Tiffany Saterdaght en Neil Coppen, met bydraes deur Janion Kennedy, Hannes Visser, Theo Witbooi en Danny B, vir die teks van Op hierie dag Beste kinder- of jeugteater Pietersielie en Roosmaryn vertel stories Liewe Heksie en die rolskaatse Beste Lucky Pakkie-aanbieding Coligny Laer Ruby en Roach – ŉ animasieprent Om skoon te wees Onder in die bad